|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  NIT | Zaporedna št. ure: 71. | Datum:  19. 3. 2020 | Učiteljica:  Zdenka Mežan |
| Tema: SNOVI RAZVRŠČAMO PO NJIHOVIH LASTNOSTIH | | | |
| Pripomočki: U/79 – 81, priloga | | | |
| Namen učenja:   * Razvrščajo, uvrščajo in uredijo snovi po njihovih lastnostih (gnetljivost, stisljivost, trdota, gostota). * Pojasnijo povezanost lastnosti snovi z njihovo uporabo. * Pojasnijo tehnične in tehnološke lastnosti gradiv (npr, trdnost, prepustnost, cepljivost, gnetljivost). * Ločijo med pojmom trdo in trdno. * Vedo, da so snovi lahko različno trde in da to preizkušamo z razenjem. | | | |
| Kriteriji uspešnosti: uspešen/na boš, ko boš:   * Zna povezati lastnosti snovi z njihovo uporabo in načini obdelave. | | | |
| Potek dela:   * Snovi   Ponovimo vsebino o snoveh.  **Lastnosti snovi izkoriščamo tako, da iz njih izdelujemo uporabne predmete in orodja.**   * **Učbenik, str. 79** * Preberemo uvod. * Oglej si fotografijo zobne tube. Poskušaj odgovoriti na vprašanja. * Zakaj tuba za stiskanje zobne paste ni iz železa? * Katere lastnosti ima železo? * Katere lastnosti mora imeti snov, iz katere je izdelana tuba? * Bi bilo mogoče zabiti žebelj z mehkim kladivom? * Zakaj? * Kakšne lastnosti mora imeti snov, iz katere je kladivo?   **Snovi med seboj razlikujemo po lastnostih**, **npr. :**   * prozorna snov je steklo * trda snov je železo * mehka snov je volna * upogljiva snov je guma * groba snov je asfalt * gladka snov je steklo * močna snov je jeklo   **Snovi so lahko v različnih stanjih:**  - trdnem  - tekočem  - plinastem  **TRDNE SNOVI (trdnine)**  - Imajo določeno obliko, ki se spremeni samo kadar nanjo deluje zunanja sila, npr.  segrevanje, kovanje, rezanje, stiskanje.  - Ne spreminja se njihova prostornina, čeprav se spreminja oblika, npr. napihljiva žoga.  - Se ne premikajo, ko jih postavimo, npr. šahovska figura  Trdne snovi so lahko mehke ali trde. Mehke snovi so gnetljive.  Trdoto snovi preizkušamo z razenjem. Npr. s kamnom lahko naredimo razo v les – to pomeni, da je kamen trši kot les.  **PLINI**   * Imajo različno prostornino. * Lahko imajo različno obliko. * So stisljivi. * Kje lahko opazimo stisnjen plin? (ko uporabimo razpršilo)     **TEKOČINE (kapljevine)**  - Značilno za tekočine (kapljevine) je, da se pretakajo.  - Nimajo določene oblike, obliko prevzamejo po posodi.  - Imajo določeno prostornino.  - Tekočine niso stisljive.   * **Učbenik, str. 80**   Preberi besedilo.  SE TI ZDI TEŽKO RAZUMLJIVO?  Za lažje razumevanje:  Je magnetna: magnetna tabla, železo  Se raztaplja v vodi: sladkor, sol  Gori: les  Razi steklo: kovina  Se meša z oljem: bencin, nafta  Plava na vodi: olje, prah krede  Prepušča svetlobo: okensko steklo, prozorna vrečka iz umetne mase  Prepušča vodo: sito, mreža, tkanina  Prepušča zrak: tkanina, mreža    SPOZNAL SI VELIKO NOVIH POJMOV. MOGOČE SE TI VSE ZDI PRETEŽKO. POČASI VSE ŠE ENKRAT PREBERI IN GOTOVO TI BO POTEM BOLJ RAZUMLJIVO.  Lastnosti vseh teh snovi srečujemo in uporabljamo v vsakdanjem življenju. Le malo poglej okoli sebe.  ČE SI RADOVEDEN, PA PREISKUSI ŠE KAKŠNO DEJAVNOST IZ UČBENIKA, str. 80 – 81.  SPODNJE BESEDILO, KI JE POVZETEK NOVE SNOVI, PREPIŠI V ŠOLSKI ZVEZEK.  **SNOVI RAZVRŠČAMO PO NJIHOVIH LASTNOSTIH**    **Snovi so glede na stanje:**  **TRDNE SNOVI: led, kamen, les, puding**  **TEKOČINE: voda, olje, mleko**  **PLINI: vodna para, kisik, dušik**  **Snovi, ki so v trdnem stanju, so lahko mehke ali trde.**  **Lahko jih stiskamo, gnetemo, tremo, sekamo …, ker imajo različne lastnosti.**  **Trdoto preizkušamo z razenjem (kamen naredi razo v les, ker je trši od lesa).** | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |

To je bila zadnja ura po današnjem urniku.

Vesela bom, če mi na moj e-naslov sporočiš, kako ti je šlo.

Še posebej pričakujem sporočila tistih učencev, ki se mi niste še nič oglasili. Sporočite, kako vam gre, kakšne težave imate, ……..

učiteljica Zdenka